**PROJEKTS**

2024.gada \_\_\_. \_\_\_\_\_\_\_\_\_\_\_\_\_ Lēmums Nr.\_\_\_\_\_

# Par zemes vienības Fabrikas ielā 22, Daugavpilī,

# atgūšanu Daugavpils valstspilsētas pašvaldības īpašumā

Pamatojoties uz Pašvaldību likuma 10.panta pirmās daļas 16.un 21. punktu, 2021.gada 8.janvāra Zemes nomaksas pirkuma līguma (reģ. ar Nr.D-2021/16) 4.4.2.apakšpunktu,

ņemot vērā UAB “DOMIMAKS”, reģistrācijas Nr.302913283, juridiskā adrese: Paņevežas apgabals 10, Šilagalio k., Paņevežas pag., Paņevežas raj., Lietuva (turpmāk – Pārdevējs) 2024.gada 6.septembra vēstuli Nr.2024/09/6-1 (reģ. Nr. 1.2.-7/2869) un,

ņemot vērā Daugavpils valstspilsētas pašvaldības domes (turpmāk - Dome) Īpašuma un mājokļu komitejas 2024.gada\_\_.\_\_\_\_\_\_\_\_atzinumu, Domes Finanšu komitejas 2024.gada \_\_.\_\_\_\_\_\_\_\_ atzinumu, **Dome nolemj:**

1. Izmantot atpakaļpirkuma tiesības un atgūt Daugavpils valstspilsētas pašvaldības īpašumā zemesgabalu Fabrikas ielā 22, Daugavpilī, kadastra numurs 05000020105 (turpmāk – Zemesgabals), par summu EUR 55680.00 (piecdesmit pieci tūkstoši seši simti astoņdesmit *euro*, 00 centi) – 80% no sākumcenas.
2. Noteikt, ka visus izdevumus par Zemesgabala pārreģistrēšanu uz Daugavpils valstspilsētas pašvaldības vārda apmaksā Daugavpils valstspilsētas pašvaldība.
3. Daugavpils pašvaldības centrālās pārvaldes Centralizētajai grāmatvedībai:
	1. desmit darba dienu laikā kopš šā lēmuma 5.punktā norādīto dokumentu iesniegšanas un nekustamā īpašuma nodokļa samaksas samaksāt Pārdevējam Zemesgabala atpakaļpirkuma maksu 55680,00 EUR (piecdesmit pieci tūkstoši seši simti astoņdesmit eiro 00 centi);
	2. apmaksāt kancelejas nodevu un notāra pakalpojumus par Daugavpils valstspilsētas pašvaldības īpašuma tiesību nostiprināšanu zemesgrāmatā.
4. Daugavpils pašvaldības centrālās pārvaldes Īpašuma pārvaldīšanas departamentam sagatavot Zemesgabala atpakaļpirkuma līguma projektu.
5. Pārdevējam mēneša laikā kopš Zemesgabala apakaļpirkuma līguma noslēgšanas iesniegt Daugavpils valstspilsētas pašvaldībā nostiprinājuma lūgumu, kas adresēts Latgales rajona tiesas Zemesgrāmatu nodaļai, īpašuma tiesību pārreģistrēšanai uz Daugavpils valstspilsētas pašvaldības (reģ.Nr.90000077325) vārda un Zemesgabala pieņemšanas – nodošanas aktu.
6. Piešķirt līdzekļus no Daugavpils valstspilsētas pašvaldības pamatbudžeta programmas „Izdevumi neparedzētiem gadījumiem” 55680.00 EUR (piecdesmit pieci tūkstoši seši simti astoņdesmit euro 00 centi) Zemesgabala iegādei.
7. Apstiprināt grozījumus Dauagvpils valstspilsētas pašvaldības pamatbudžeta programmā „Izdevumi neparedzētiem gadījumiem” un budžeta programmā „Pašvaldības teritoriju un mājokļu apsaimniekošana” saskaņā ar 1. un 2.pielikumu.
8. Lēmuma izpildi kontrolē Daugavpils valstspilsētas pašvaldības izpilddirektore.

Pielikumā:

1. Daugavpils valstspilsētas pašvaldības pamatbudžeta programmas „Izdevumi neparedzētiem gadījumiem” ieņēmumu un izdevumu tāmes grozījumi un paskaidrojums 2024.gadam.
2. Daugavpils valstspilsētas pašvaldības pamatbudžeta programmas „Pašvaldības teritoriju un mājokļu apsaimniekošana” tāmes grozījumi un paskaidrojums 2024.gadam.

Domes priekšsēdētājs A.Elksniņš